Diari Oficial de la Generalitat Valenciana


Sumari del DOGV 1582, del 09-07-1991 (1991/822018)

ORDREde31 de maig de 1991, del Conseller de Cultura, Educació i Ciència, per la qual es convoquen ajudes econòmiques per als centres docents privats concertats que fan els ensenyaments de Pre-escolar i Educació General Bàsica en Valencià.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/31/(3)/dof/vci/html**

### Dades del document

Número de DOGV
:   1582

Data del DOGV
:   09-07-1991

Secció del DOGV
:   DISPOSICIONS GENERALS

Número del document
:   1991/822018


Data del document
:   31-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 31 de maig de 1991, del Conseller de Cultura, Educació i Ciència, per la qual es convoquen ajudes econòmiques per als centres docents privats concertats que fan els ensenyaments de Preescolar i Educació General Bàsica en valencià.  
L'Estatut d?autonomia de la Comunitat Valenciana estableix en el títol primer l'oficialitat dels idiomes valencià i castellà, i el dret de tots a conèixer-los i usar-los, l'especial protecció i el respecte per a la recuperació del valencià, i la reserva de la llei per a fixar els criteris d'aplicació de la llengua pròpia en l'administració i l'ensenyament.  
En compliment del mandat estatutari, la Llei 4/1983, de 23 de novembre, de la Generalitat Valenciana, d'ús i Ensenyament del Valencià, fixa com a un dels seus objectius específics protegir la recuperació del valencià.  
Per a l'aplicació d'aquesta llei en l?àmbit de l?ensenyament no universitari es dicta el Decret 79/1984, de 30 de juliol, del Consell de la Generalitat Valenciana, que atribueix a la Conselleria de Cultura, Educació i Ciència la competència per tal de promoure per mitjà dels diferents estaments de la comunitat educativa els plans d'escolarització en valencià, adoptant, amb aquesta finalitat, les mesures administratives oportunes.  
En aquest punt, i reconeixent i valorant l'actuació dels centres docents privats concertats que fan Pre-escolar i Educació General Bàsica en valencià, cal que es faça la convocatòria d'un sistema d'ajudes econòmiques que faciliten el desenvolupament i consolidació d'aquells centres privats concertats que ja fan l?ensenyament en valencià.  
Per tot això, en virtut de les atribucions que en confereix l'article 35 de la Llei 5/1983, de 30 de desembre, de Govern Valencià,  
ORDENE:  
Article primer  
La Conselleria de Cultura, Educació i Ciència, dins dels límits pressupostaris aprovats amb aquesta finalitat, concedirà ajudes adreçades a aquells centres decents privats concertats que fan Pre-escolar i Educació General Bàsica en valencià.  
Article segon  
1. Les ajudes a què fa referència l'article anterior contribuiran al finançament parcial de les despeses derivades del desenvolupament de l?ensenyament en valencià en els centres que poden acollir-se a allò que disposa aquesta ordre.  
2. L'import global màxim que podrà assignar-se en concepte d'aquestes ajudes sumarà 16.979.689 PTA, l'abonament del qual es realitzarà a càrrec de la línia de subvenció 409/000/91 de la secció, servei i programa 33.91.694.60 d'ensenyaments bàsics d'aquest exercici Econòmic.  
3. La quantitat que s'adjudique a cada centre., sumada a altres ingressos que aquest reba, no podrà ser superior a les despeses que aquest realitze.  
Article tercer  
Autoritze el Director General de Centres i Promoció Educativa per tal d'adoptar les mesures complementàries necessàries per al desenvolupament d'aquesta ordre.  
Article quart  
S'aproven les bases per les quals es regeix aquesta convocatòria, i s'inclouen com a annex I a aquesta ordre.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 31 de maig de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Bases de la convocatòria  
Primera. Concepte de la subvenció  
Les ajudes s'atorgaran en concepte de subvenció per tal de contribuir, parcialment, al dessenvolupament i la consolidació de l'ensenyament en valencià dels centres docents privats concertats que facen els nivells de Pre-escolar i Educació General Bàsica en valencià.  
Segona. Sol·licitants  
1. Podran sol·licitar aquestes ajudes els titulars dels centres docents privats concertats de la Comunitat Valenciana que, realitzant de fet l?educació Pre-escolar i l?Educació General Bàsica en valencià, tinguen la corresponent autorització administrativa del Pla d'Ensenyament en Valencià.  
2. No podran optar a l?obtenció de la subvenció a què fa referència aquesta convocatòria:  
a) Aquells centres que manquen d'autorització definitiva de funcionament.  
b) Els centres que manquen d'autorització administrativa del Pla d'Ensenyament en Valencià, encara que posseesquen autorització d'un pla específic.  
c) Aquells centres que no hagen iniciat, de fet, l?ensenyament en valencià, abans de l'1 d'octubre de 1990.  
d) Els destinataris d'ajudes de l?exercici anterior que no les hagen justificat adequadament i no hagen renunciat ni reintegrat la part no justificada.  
e) Els centres que no hagen donat d'alta el seu professorat i d'altres treballadors del centre en la Seguretat Social.  
f) Els centres que no hagen complert amb les obligacions tributàries en compliment de l?Ordre de 7 de gener de 1991, del Conseller d'Economia i Hisenda (DOGV núm. 1.477, de 05.02.91).  
Tercera. Formalització  
Les sol·licituds es formalitzaran amb el model que s'hi adjunta com a annex N a aquesta convocatòria i que, a més, podran aconseguir-se del servei territorial de Cultura i Educació corresponent, les quals podran presentar-se en els serveis territorials, en els centres d'informació de la Oficina de Informació, Iniciatives i Reclamacions de la Generalitat Valenciana, o a través de qualsevol dels mitjans establerts en l'article 66 de la Llei de Procediment Administratiu, en el termini de trenta dies naturals a partir de l?endemà de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
Juntament amb la sol·licitud caldrà adjuntar la documentació següent:  
a) Fotocòpia de l'autorització administrativa del Pla d'Ensenyament en Valencià.  
b) Còpia del pla del centre corresponent als cursos 89/90 i 90/91, tret d'aquells que participaren en l'anterior convocatòria i així en trameteren tal documentació.  
c) Memòria en la qual conste:  
- Resum de l'avaluació del pla del centre dels tres cursos anteriors, tret que es referesca als sol·licitants d'ajudes per aquest mateix concepte l'any anterior que, per tant, ja inclogueren aquesta documentació.  
- Nombre d'unitats concertades i ratio professorat-alumnat.  
- Nombre de grups que fan Pre-escolar i EGB en valencià i nombre d'assignatures que es fan en valencià en cada grup.  
- Nombre de grups que fan Pre-escolar i EGB en valencià, que no estiguen subvencionats per qualsevol altre mitjà al 100%; quantitats que es reben en el cas d'obtenir subvenció inferior al 100%; quantitats cobrades als pares; i nombre d'assignatures que es fan en valencià en cadascun d'aquests grups.  
- Relació d'activitats extraescolars que suposen el foment de l'ensenyament en valencià, cost desglossat per conceptes de cada una d'aquestes i, si pertoca, ingressos, i còpia de la resolució del Director Territorial de Cultura i Educació corresponent autoritzant el cobrament de les quantitats als pares per la realització de les activitats.  
d) Caldrà aportar el número d'identificació fiscal, l?entitat bancària i la sucursal, el codi d'ambdues i el número de compte corrent al qual transferiran l?import de la subvenció, exclusivament els centres que sol·liciten la subvenció per primera vegada o aquells que desitjen modificar les dades de l'any anterior.  
e) Relació de la plantilla de personal del centre, amb fotocòpies compulsades o confrontades de la titulació del personal responsable d'aula, en els casos de centres que sol·liciten ajudes per primera vegada i també en els casos que hi haja hagut modificacions en el personal.  
f) Justificant expedit per la Tresoreria de la Seguretat Social a què corresponga, d'estar al corrent en el pagament de les quotes de la Seguretat Social relacionades amb el professorat i la resta de personal.  
g) Documents acreditatius d'haver complit amb les obligacions tributàries (Ordre de la Conselleria d'Economia i Hisenda de 07.01.91).  
h) Document en el qual conste el compromís del centre de sometre's al control públic mitjançant la justificació econòmica de l'ajuda que se li concedesca.  
Cinquena. Tramitació per part dels Serveis Territorials de Cultura i Educació  
En el moment de la recepció de la instància i els documents, i davant la mancança de qualsevol d'aquests, el servei territorial corresponent els reclamarà de l?entitat sol·licitant, per correu certificat i amb justificant de recepció, i se li donarà un termini de deu dies per tal d'aportar les dades o els documents no inclosos en l?expedient. En el cas que transcórrega el termini indicat sense que s'haja presentat la documentació exigida, es trametrà l?expedient, i es farà constar aquesta incidència a la Direcció General de Centres i Promoció Educativa, on s'arxivarà sense més tràmit. Una vegada es troben complets els expedients, s'evacuarà informe per part de la Inspecció Educativa sobre els punts següents:  
- Dades del centre.  
- Nombre de grups de Pre-escolar i EGB que fan l?ensenyament en valencià i nombre d'assignatures que es fan en valencià en cada grup.  
- Nombre de grups que fan Pre-escolar i EGB en valencià, que no estiguen subvencionats per qualsevol altre mitjà al 100%; quantitats cobrades als pares; i nombre d'assignatures en valencià en cadascun d'aquests grups.  
- Activitats extraescolars que suposen el foment de l?ensenyament en valencià i la preceptiva autorització per a la percepció de quantitats per raó de la realització d'aquelles.  
- Personal del centre i adequació de la seua titulació.  
- Altres dades d'interés.  
En el moment que s'hagen completat els expedients amb l?informe de la Inspecció Educativa, aquests seran tramesos a la Direcció General de Centres i Promoció Educativa per a la seua posterior tramitació. En cap cas, el termini per a la tramesa dels espedients no podrà excedir d'un mes -comptat des del dia següent a l?ultim dia hàbil per a la presentació d'instàncies.  
Sisena. Proposta de resolució  
1. Es constitueix una comissió composta per:  
- El Cap del Servei de Centres Privats que farà de president.  
- El Cap del Servei d'Ensenyament del Valencià.  
- Una persona de la inspecció educativa designada pel Director General d'Ordenació i Innovació Educativa.  
- Un funcionari o una funcionària de la Direcció General de Centres i Promoció Educativa, que farà de secretari o secretària de la comissió.  
2. La comissió, una vegada rebuda la documentació dels serveis territorials i examinats els expedients, efectuarà la proposta d'adjudicació de quantitats, o la seua denegació, tenint en compte els criteris següents:  
a) Memòria presentada (valoració 0-0,5 punts).  
b) Titulació del professorat pel que fa als seus coneixements de valencià (valoració 0-0,5 punts).  
c) Agrupament de l'alumnat i ratio responsable/alumne (valoració 0-0,5 punts).  
d) Activitats complementàries o extraescolars que es realitzen (valoració 0-0,5 punts).  
e) Nombre de grups subvencionats al 100% que fan l?ensenyament en valencià (valoració 0-1 punt) i nombre d'assignatures que es fan en valencià per grup (índex corrector 0,8-1).  
f) Nombre de grups que fan Ensenyament General Bàsic en valencià, segons estiguen o no subvencionats per qualsevol altre mitjà al 100% (índex corrector 0,5-10).  
g) Nombre d'assignatures fetes en valencià en cadascun d'aquells grups no subvencionats al 100% (índex corrector 0,8-1).  
En tots els casos podrà prendre's en consideració la quantitat adjudicada l'any anterior si la situació del centre no ha variat respecte de la convocatòria esmentada. Si s'aplica aquest criteri, es considerarà la puntuació adjudicada en la baremació obtinguda per a la distribució de la quantitat no repartida.  
En cap cas, la subvenció podrà ser superior a 9.000.000 PTA.  
Setena. Resolució  
Una vegada evacuada la proposta de la comissió quant a l'adjudicació de quantitats, i també la denegació de subvenció als centres que no reunesquen els requisits disposats en l?ordre de convocatòria, el Director General de Centres i Promoció Educativa, tenint en compte els criteris especificats en la base anterior, resoldrà. En qualsevol cas la denegació de la subvenció serà motivada i les raons es faran constar en la resolució d'adjudicació.  
Vuitena. Justificació de la subvenció  
Per a la percepció de la subvenció la persona beneficiària haurà de justificar les despeses i la seua destinació, abans del dia 15 de novembre de 1991, davant la Direcció General de Centres i Promoció Educativa, per un import igual o superior a l'ajuda concedida.  
Novena. Revocació o disminució de la subvenció  
L'incompliment de qualsevol de les condicions i exigències establertes en la concessió de la subvenció, i també la formulació inexacta de les dades sol·licitades, podrà ser causa de revocació o disminució de la subvenció. Cas de no presentar la justificació en el termini assenyalat en la base anterior, la persona beneficiària de la subvenció es considerarà decaiguda en el seu dret.  
Veure annex


Còpia Permalink ELI